text: Системата на Opel, която спасява живот--Автобуси
  Публикувано на 10.06.2015	by Автобуси	0
  OnStar, системата на Opel, която спасява живот: Opel на изложението INTERSCHUTZ 2015
  Спасяване на човешки живот бързо и ефективно – изложението INTERSCHUTZ в Хановер показва как става това и ще се проведе от днес до събота, 13 юни. Водещото изложение за спасителни операции, гасене на пожари, спасяване при бедствия и безопасност се провежда на всеки пет години и се счита за най-важното събитие в тези области. Тази година се очаква на него да присъстват 140,000 посетители и експерти в съответните области. Opel също взима участие – като партньор на фирмата Holmatro Rescue Equipment, производителят от Рюселсхайм представя специално оборудвани автомобили в откритата демонстрационна зона. Opel подкрепя и организираното от специалиста по производството на инструменти и съоръжения за спасителни операции Holmatro събитие Rescue Challenge, в което участват международни екипи.
  Експертите са на място, за да отговорят на всички въпроси за моделите на Opel показани на INTERSCHUTZ, както и относно Opel OnStar.